Youngstown
See artikkel räägib linnast USA Ohio osariigis. Küla kohta USA New Yorgi osariigis kohta vaata artiklit Youngstown (New Yorgi osariik). Youngstown on linn USA-s Ohio osariigis, Mahoningi maakonna halduskeskus. Osa linnast jääb ka Trumbulli maakonda. Linn asub Mahoningi jõe ääres umbes 105 km kaugusel Clevelandist kagus ja umbes 100 km kaugusel Pittsburghist loodes osariigi kirdeosas. Youngstown paikneb Pennsylvania osariigi piirist umbes 15 km kaugusel kiirtee Interstate 80 juures poolel teel New Yorgi ja Chicago vahel. Linn on saanud nime asunik John Youngi järgi, kes rajas sinna esimese saekaatri ja viljaveski. Youngstown paikneb Roostevöö piirkonnas, mis on tuntud terasetootmise keskusena. Terasetootmine on aga 1970. aastatest vähenenud, mille tõttu on piirkonnas oluliselt vähenenud ka töökohtade arv. Elanike arv on 2020. aasta rahvaloenduse kohaselt 60 068. 2010. aastal oli elanikke 66 982. Youngstown on elanike arvult Ohio 11. linn, kuigi elanike arv on võrreldes 1960. aastaga langenud üle 60%.